Imtella' Novembru 9, 2021 Il-Polonja ddikjarat li mhix se tkompli taċċetta l-għadd ta' immigranti li qed jippruvaw jidħlu mill-fruntiera tal-Lvant tal-pajjiż mill-Belarus u wissew li hemm eluf fi triqithom b'filmati juru folol ta' persuni jippruvaw jidħlu illegalment minn din il-fruntiera. Il-Gvern Pollakk iddikjara kriżi u stazzjona 12,000 suldat lejn ir-reġjun. L-awtoritajiet Pollakki akkużaw lill-Belarus li qed jisfurzaw l-immigranti apposta f'attivitajiet ostili li qed jolqtu lill-Polonja, Litwanja u Latvja bħala tpattija mill-President awtoritarju Alexander Lukashenko biex jiffaċilita l-influss tal-immigranti b'ritaljazzjoni għal sanzjonijiet imposti mill-Unjoni Ewropea. L-immigranti mill-Belarus, fil-parti sostanzjali, huma ta' nisel Asjatiku jew mil-Lvant Nofsani.